CELEX: 31995R3069
Language: et
Date: 1995-12-21 00:00:00
Title: Nõukogu määrus (EÜ) nr 3069/95, 21. detsember 1995, millega luuakse Loode-Atlandi kalastusorganisatsiooni (NAFO) reguleerimisalal tegutsevate ühenduse kalalaevade suhtes kohaldatav Euroopa ühenduse vaatluskava

Tähtis õiguslik teade

|

31995R3069

Euroopa Liidu Teataja L 329 , 30/12/1995 Lk 0005 - 0010

		Nõukogu määrus (EÜ) nr 3069/95,21. detsember 1995,millega luuakse Loode-Atlandi kalastusorganisatsiooni (NAFO) reguleerimisalal tegutsevate ühenduse kalalaevade suhtes kohaldatav Euroopa ühenduse vaatluskavaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 43,võttes arvesse komisjoni ettepanekut, [1]võttes arvesse Euroopa Parlamendi arvamust [2]ning arvestades, et:nõukogu määrusega (EMÜ) nr 3179/78 [3] tunnustati Loode-Atlandi tulevase mitmepoolse kalandusalase koostöö konventsiooni, mis jõustus 1. jaanuaril 1979;NAFO konventsiooniga asutatud Loode-Atlandi kalastusorganisatsioon (NAFO) võttis vastu ühise kontrolli- ja järelevalvekava, mis võeti vastu nõukogu määrusega (EMÜ) nr 1956/88 [4];NAFO võttis ajavahemikuks 1993–1995 vastu katsevaatluskava, mida on ühenduses rakendatud määruse (EMÜ) nr 3928/92 [5] varal;NAFO reguleerimisalal kontrolli ja jõustamise tõhustamiseks ning olemasoleva ühise rahvusvahelise kontrolli- ja järelevalvekava täiendamiseks on ühendus nõustunud NAFO ning Kanadaga sõlmitud kalanduslepingu raames määrama asjaomaste ühenduse kalalaevade pardale mainitud NAFO reguleerimisalal kalapüügiga tegelemise ajaks ühenduse vaatlejad;NAFO kalanduskomisjon võttis 15. septembril 1995 vastu ettepaneku kehtestada üldine vaatluskava;NAFO konventsiooni XI artikli kohaselt muutub kõnealune ettepanek vastuväidete puudumisel lepingupooltele siduvaks meetmeks alates 15. novembrist 1995;kõnealune kava on ühendusele vastuvõetav;kõnealust vaatluskava on asjakohane reguleerida ühe määruse abil ja seepärast tuleb määrus (EMÜ) nr 3928/92 kehtetuks tunnistada;tuleks sätestada kõnealuse kava üksikasjalike rakenduseeskirjade vastuvõtmine,ON VASTU VÕTNUD KÄESOLEVA MÄÄRUSE:Artikkel 1Ilma et see piiraks määruse (EMÜ) nr 1956/88 artikli 2 lõike 2 kohaldamist, määrab Euroopa Komisjon ühenduse vaatlejad kõikidele ühenduse kalalaevadele, mis tegelevad või hakkavad tegelema kalapüügiga NAFO reguleerimisalal. Nõuetekohaselt ametisse nimetatud vaatlejad jäävad kalalaeva pardale, kuhu nad on määratud, kuni nad asendatakse teiste vaatlejatega.Kalalaevad ei tohi ilma vaatlejata alustada või jätkata kalapüügitegevust NAFO reguleerimisalas, välja arvatud vääramatu jõu korral.Artikkel 2NAFO reguleerimisalas tegutsevate ühenduse kalalaevade kaptenid võtavad ühenduse vaatlejad vastu ja teevad nendega koostööd, võimaldamaks neil laeva pardal olles oma kohustusi täita.Artikkel 3Vaatlejate määramist, nende ülesandeid ja laevade kaptenite kohustusi käsitlevad üksikasjalikud eeskirjad on sätestatud I lisas.Artikkel 4Komisjon maksab vaatluskavast tulenevad kulud II lisas sätestatud eeskirjade kohaselt.Artikkel 5Liikmesriikide pädevad asutused, kes saavad vaatlusperioodi lõppedes vaatlejalt lõpparuande, hindavad mainitud aruande sisu ja järeldusi. Kui aruanne näitab, et vaadeldud laeva kalapüügitegevus on toimunud vastuolus kaitsemeetmetega, võtavad mainitud asutused küsimuse uurimiseks kõik vajalikud meetmed niisuguse tegevuse takistamiseks.Artikkel 6Käesolevaga tunnistatakse määrus (EMÜ) nr 3928/92 kehtetuks.Artikkel 7Käesolev määrus jõustub seitsmendal päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 21. detsember 1995Nõukogu nimeleesistujaL. Atienza Serna[1] EÜT C 211, 15.8.1995, lk 13.[2] Arvamus esitati 15.12.1995 (Euroopa Ühenduste Teatajas seni avaldamata).[3] EÜT L 378, 30.12.1978, lk 1.[4] EÜT L 175, 6.7.1988, lk 1. Määrust on viimati muudetud määrusega (EÜ) nr 3067/95 (EÜT L 329, 30.12.1995, lk 1).[5] EÜT L 397, 31.12.1992, lk 78.--------------------------------------------------I LISAARTIKLIS 3 NIMETATUD ÜKSIKASJALIKUD EESKIRJAD1. Vaatlejate määraminei) Vaatlejate määramise kohustuse täitmiseks määrab komisjon vajaliku kvalifikatsiooni ja kogemustega personali. Oma kohustuste täitmiseks peab valitud personal omama järgmisi oskusi:- piisav kogemus kalaliikide ja püügivahendite identifitseerimiseks,- navigatsioonioskused,- rahuldavad teadmised NAFO kaitse- ja jõustamismeetmete kohta,- võime täita lihtsaid teadusülesandeid, nt koguda nõuetekohaselt proove ning teha täpseid vaatlusi ja ülestähendusi,- vaadeldava laeva lipuriigi keele rahuldav oskus.ii) Liikmesriigid võtavad kõik vajalikud meetmed, et tagada vaatlejate võtmine kalalaevade pardale täpselt määratud ajal ja asukohas ning hõlbustada vaatlusperioodi lõppemisel nende lahkumist.2. Vaatlejate kohustusedVaatlejate põhiülesandeks on kontrollida, et kalalaev täidaks asjakohaseid NAFO kaitse- ja jõustamismeetmeid. Ametisse nimetatud vaatlejate ülesandeks on eelkõige:a) registreerida vaadeldava laeva püügitegevus; püügitegevus registreeritakse allpool esitatud lisas sätestatud näidisvormi kohaselt;b) kontrollida laeva asukohta kalapüügiga tegelemise ajal;c) vaadelda ja hinnata püüki ühes püügikohas (asukoht, sügavus, võrgu veesolemise aeg);d) identifitseerida püügi koostis;e) kontrollida vette tagasi laskmist, kaaspüüki ja alamõõduliste kalade püüki;f) registreerida kapteni poolt kasutatav püügivahend, võrgusilma suurus ja võrkpüüniste tarindid;g) kontrollida püügipäevikusse ja toodangu päevaraamatusse tehtud sissekandeid; toodangu päevaraamatut kontrollitakse kapteni poolt kasutatud ümberarvestusteguri abil;h) kontrollida püügitegevuse teateid;i) teatada 24 tunni jooksul ilmsest rikkumisest; need aruanded esitatakse NAFO reguleerimisalas asuvale NAFO inspektsioonilaevale, mis teatab ilmsest rikkumisest NAFO peasekretärile; teate edastamisel inspektsioonilaevale kasutavad vaatlejad kehtestatud koodi;j) pidada laeva püügitegevuse kohta päevaraamatut allpool esitatud lisas toodud vormi kohaselt;k) kontrollida pardal olevate ja vaadeldava laeva poolt kasutatavate automaatsete kaugjuhtimisega laevateemeerikute toimimist;l) teha teadustööd ja võtta proove NAFO kalanduskomisjoni või vaadeldava laeva lipuriigi asjakohaste asutuste nõudmisel;m) esitada komisjonile ja asjaomase liikmesriigi pädevatele asutusetele aruanne 20 päeva jooksul pärast vaatlusperioodi lõppu; kõnealune aruanne võtab kokku vaatleja peamised tähelepanekud; komisjon saadab aruande NAFO peasekretärile;n) vaatlejad võtavad kõik vajalikud meetmed tagamaks, et nende viibimine kalalaeva pardal ei takista ega häiri laevade nõuetekohast funktsioneerimist, sealhulgas püügitegevust;o) vaatleja austab kalalaeva pardal olevat omandit ja seadmeid, sealhulgas kõikide mainitud laevadega seotud dokumentide konfidentsiaalsust;p) kõik vaatluskohustused piirduvad NAFO reguleerimisalaga.3. Laeva kapteni) Laeva kapten, mille pardale on määratud vaatleja, võtab kõik vajalikud meetmed hõlbustamaks mainitud vaatleja saabumist ja lahkumist; pardal antakse vaatlejale otstarbekohased ja sobivad majutus- ja töötingimused; vaatleja kohustuste täitmise hõlbustamiseks võimaldab laeva kapten vaatlejale juurdepääsu laevadokumentidele (püügipäevik, mahutavuse plaan, toodangu päevaraamat või lastiplaan) ja laeva eri osadele;ii) kaptenile teatatakse aegsasti vaatlejate vastuvõtmise kuupäev ja asukoht ning vaatlusperioodi tõenäoline pikkus;iii) vaadeldava laeva kaptenil on õigus soovi korral saada vaatleja aruande koopia.--------------------------------------------------II LISAARTIKLIS 4 NIMETATUD ÜKSIKASJALIKUD EESKIRJADJärgnevaid eeskirju kohaldatakse eraagentuuride poolt hangitud vaatlejate suhtes:i) eraagentuurid sõlmivad ühendusega lepingu, et hankida teatud arv vajaliku kvalifikatsiooniga isikuid vaatlejatena töötama;ii) mainitud lepingus määratakse kindlaks vaatlejate päevakulud, kulude maksmise kord ja ettemaksu käsitlev kahepoolne kord.--------------------------------------------------